Lav et referat af nedenstående tekst:

Tekst:
Ingen blev ramt, da der i nat blev skudt med et haglgevær mod asylcenteret i Dronninglund, der ligger på det tidligere sygehus midt i byen. Klokken 02.37 modtog Nordjyllands Politi melding om skyderi på stedet, og udover politibiler blev der sendt brandbiler til stedet, fordi en brandalarm var aktiveret. Der var dog ikke ild i noget, da brandfolkene kom frem. Da politiet kom frem, traf man en yngre mand og en yngre kvinde i det værelse, hvorpå der var blevet skudt. Det viste sig, at der var afgivet et skud med haglgevær ind gennem et vindue til deres værelse. Ingen af dem var dog blevet ramt. - I øjeblikket arbejder vi intenst på at finde gerningsmanden. Vi har en formodning om, hvem han er. Vi kan endnu ikke udtale os om hans motiv til at skyde, fortæller vicepolitiinspektør Henrik Skals fra Nordjyllands Politi. Der foregår lige nu efterforskning på stedet for at finde gerningsmanden, og politiet er til stede, maskinpistolbevæbnede betjente bevogter centeret, og patruljer kører i området, fortæller  Michael Elkjær, vagtchef hos Nordjyllands Politi. Politiet søger vidner til hændelsen, og der kan ringes til Nordjyllands Politi på 114.

Referat:
Der er i nat skudt med haglgevær mod to personer på asylcenter i Dronninglund.